text: Få en smagsprøve på livet som ordblind
  30 september 2019 kl. 16.34
  Mandag markerer første dag i ordblindeugen, der afholdes hvert år i uge 40.
  Sanåd hre olpveer noleg ordiblnde en testkt. Bosgtvaenne hppeoer elelr flyder sannen og re svræe at lsæe.
  Hvor lang tog det dig at læse sætningen?
  Lige så lang tid som det vil tage de fleste mennesker at læse den ovenstående tekst, lige så lang tid vil det tage en ordblind at læse sætningen med korrekt sammensætning af bogstaver: Bogstaverne hopper eller flyder sammen og er svære at læse.
  
  Hvad er ordblindhed?
  Uge 40 er national ordblindeuge. Det markeres med flere arrangementer i de forskellige regioner.
  Ordblindhed er en permanent funktionsnedsættelse, der har store konsekvenser for, hvordan man læser, staver og skriftligt formulerer sig.
  Det kan have nogle store følgevirkninger at være ordblind. Ifølge Ordblindeforeningen kan nogle af følgevirkningerne være:
  Begrænsninger i uddannelsesvalg
  Mangel på selvtillid
  Et større tidsforbrug til alt, hvad der har med læsning og skriftlig formulering at gøre
  Man ved ikke præcist, hvor mange danskere der er ordblinde, da man ikke har noget centralt register over handicaps i Danmark. Børne- og Undervisningsministeriet skriver på deres hjemmeside, at mellem tre til syv procent af befolkningen er ordblinde.
  
  Tidlig indsats har en betydning
  Jo tidligere, man opdager ordblindhed, desto bedre resultater kan man opnå, hvis man får den rette hjælp.
  Derfor er det vigtigt at være opmærksom på kendetegn, som kan have en sammenhæng med ordblindhed, skriver Ordblindeforeningen på sin hjemmeside.
  Tegn på ordblindhed
  De helt tidlige kendetegnOrdblindhed i familienVanskeligheder med talesprogetForsinket taleudviklingBarnet bruger i lang tid enkeltord i stedet for sætningerBarnet har svært ved at få styr på udtalen af ord med flere konsonanter (fx strømpe, springe, længst)Barnet har vanskeligheder ved hurtigt at benævne ordVanskeligheder med at huske sangtekster, at rime og remse og følge længere beskederBarnet viser ringe interesse for bogstaver (fx i eget navn) eller bøgerBørnehaveklasseVanskeligheder med at rimeVanskeligheder med at huske bogstaver eller talVanskeligheder med at opdele ord i mindre dele og arbejde med lydene i et ord (fx at finde ud af, hvordan ordet “lur” vil lyde, hvis man fjerner det første bogstav “l”)Vanskeligheder med at huske ordVanskeligheder med at rime betyder, at barnet har svært ved at forstå, at to ord er i “lydfamilie” med hinanden, selvom de ikke ligner hinanden i betydning, fx mand/spand, hus/mus, potte/måtte1. klasseVanskeligheder med at lære alfabetet og oversætte bogstav til lyd og bogstavfølger til ordVanskeligheder med hurtigt at genkende ord i læsningVanskeligheder med stavningVanskeligheder med at lære tabeller og løse matematikopgaverKilde: Ordblindeforeningen
  Man kan lave en test for ordblindhed i tredje klasse, hvis der er mistanke om, at barnet er ordblind. Testen medvirker til, at den ordblinde person kan deltage på lige vilkår med andre på samme uddannelse.
  Det er skolelederen på den enkelte skole/institution som vurderer, hvilke personer der skal testes.
  Har man mistanke om, at ens barn er ordblind, kan man bede skolen om at foretage testen fra tredje klasse. Når barnet går i fjerde klasse, kan man kræve, at skolen skal foretage testen.
  